د افغانی سرې میاشتې ټولنې عمومی رئیس د ختیځ زون له روانی مرکز لیدنه وکړه. نن جمعه د روان سپوږمیز کال د ذوالقعدې میاشتې په ۱۵مه نېټه د افغانی سرې میاشتې ټولنې عمومی رئیس الحاج مولوی مطیع الحق خالص د ختیځ زون د روانی ناروغانو له مرکز څخه د یو پلاوی په ملتیا لیدنه وکړه. په یاده لیدنه کې د افغانی سرې میاشتې ټولنې عمومی رئیس د روانی مرکز له پخلنځی او د ناروغانو له خوړنځی هم لیدنه وکړه او د یاد مرکز مسؤلینو او کارمندانو ته یې له ناروغانو سره د ښه چلند، پاکوالی او د هغوی د سم خدمت په اړه لازمې توصیې او سپارښتنې هم وکړې.